SL Uradni list Evropske unije L 201/33

ODLOČBA NADZORNEGA ORGANA EFTE

št. 170/14/COL

z dne 24. aprila 2014

o islandski karti regionalne pomoči 2014–2020 (Islandija)

Nadzorni organ Efte (v nadaljnjem besedilu: Nadzorni organ) je –

OB UPOŠTEVANJU:

Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 61 do 63 in Protokola 26 k Sporazumu,

Sporazuma med državami Efte o ustanovitvi nadzornega organa in sodišča (v nadaljnjem besedilu: Sporazum o nadzornem organu in sodišču) in zlasti člena 24 Sporazuma,

ob upoštevanju naslednjega:

1. Postopek

(1) V dopisu z dne 4. aprila 2014 so islandski organi v skladu z odstavkom 156 Smernic Nadzornega organa o regionalni državni pomoči za obdobje 2014–2020 (v nadaljnjem besedilu: Smernice o regionalni pomoči) priglasili svojo karto regionalne pomoči, ki se bo uporabljala od 1. julija 2014 do 31. decembra 2020 (v nadaljnjem besedilu: karta regionalne pomoči) (1). V skladu s temi smernicami morajo države Efte, ki nameravajo odobriti regionalno pomoč, priglasiti svoje karte regionalne pomoči.

(2) Ta odločba predstavlja oceno Nadzornega organa o skladnosti priglašene karte s Smernicami o regionalni pomoči na podlagi odstavka 157 teh smernic. Sama karta ne vključuje državne pomoči v smislu člena 61 Sporazuma EGP. Odobritev karte s strani Nadzornega organa ne predstavlja dovoljenja za dodelitev kakršne koli pomoči. Odobritev karte in Smernice o regionalni pomoči tvorijo okvir za dodelitev regionalne pomoči za naložbe. V tem smislu je karta sestavni del Smernic o regionalni pomoči (2).

2. Regije, upravičene na podlagi preizkusa gostote prebivalstva

2.1 Upravičeni obseg prebivalstva in statistične regije na Islandiji

(3) Upravičeni obseg prebivalstva regij prejemnic pomoči v državah Efte je določen v Smernicah o regionalni pomoči. Upravičeni obseg prebivalstva za Islandijo za obdobje 2014–2020 je 36,5 % (3).

(4) Islandija je razdeljena na dve statistični regiji (4) na ravni 3: — Regija glavnega mesta (Höfuðborgarsvæðið) in — Islandija zunaj regije glavnega mesta (Landsbyggð).

2.2 Priglašena karta

(5) Zaradi razmeroma visokega BDP na prebivalca nobena islandska regija ni upravičena do odstopanja v skladu s členom 61(3)(a) Sporazuma EGP (5).

(6) Islandski organi so priglasili Islandijo zunaj regije glavnega mesta, ki je upravičena do odstopanja v skladu s členom 61(3)(c) Sporazuma EGP, na podlagi nizke gostote prebivalstva (6).

(7) Islandski organi so predložili karto, ki prikazuje opredeljena območja (določena kot Priloga k tej odločbi). Opredeljeno območje, Islandija zunaj regije glavnega mesta, zajema površino 99 258 km2.

(8) Islandija zunaj regije glavnega mesta je statistična regija na ravni 3 z manj kot 12,5 prebivalca na km2. Zato je opredeljeno območje upravičeno kot redko poseljeno območje (7).

(9) Celotna Islandija je dne 1. januarja 2014 štela 325 671 prebivalcev, celotno območje, ki ga zajema priglašena karta regionalne pomoči, pa glede na najnovejše podatke, ki jih je objavil nacionalni statistični urad, šteje 116 919 prebivalcev. (8) Zato predstavlja prebivalstvo, prikazano na priglašeni karti regionalne pomoči, 35,9 % islandskega prebivalstva. To je manj kot upravičen obseg prebivalstva, ki je za Islandijo določen v Smernicah o regionalni pomoči (36,5 %) (9).

2.3 Pregled občin, ki jih zajema priglašena karta regionalne pomoči

(10) Priglašena karta regionalne pomoči zajema 67 občin. Občine Šifra občine Reykjanesbær 2000 Grindavíkurbær 2300 Sandgerðisbær 2503 Sveitarfélagið Garður 2504 Sveitarfélagið Vogar 2506 Akraneskaupstaður 3000 Skorradalshreppur 3506 Hvalfjarðarsveit 3511 Borgarbyggð 3609 Grundarfjarðarbær 3709 Helgafellssveit 3710 Stykkishólmsbær 3711 Eyja- og Miklaholtshreppur 3713 Snæfellsbær 3714 Dalabyggð 3811 Bolungarvíkurkaupstaður 4100 Ísafjarðarbær 4200 Reykhólahreppur 4502 Tálknafjarðarhreppur 4604 Vesturbyggð 4607 Súðavíkurhreppur 4803 Árneshreppur 4901 Kaldrananeshreppur 4902 Strandabyggð 4911 Sveitarfélagið Skagafjörður 5200 Húnaþing vestra 5508 Blönduósbær 5604 Sveitarfélagið Skagaströnd 5609 Skagabyggð 5611 Húnavatnshreppur 5612 Akrahreppur 5706 Akureyrarkaupstaður 6000 Norðurþing 6100 Fjallabyggð 6250 Dalvíkurbyggð 6400 Eyjafjarðarsveit 6513 Hörgársveit 6515 Svalbarðsstrandarhreppur 6601 Grýtubakkahreppur 6602 Skútustaðahreppur 6607 Tjörneshreppur 6611 Þingeyjarsveit 6612 Svalbarðshreppur 6706 Langanesbyggð 6709 Seyðisfjarðarkaupstaður 7000 Fjarðabyggð 7300 Vopnafjarðarhreppur 7502 Fljótsdalshreppur 7505 Borgarfjarðarhreppur 7509 Breiðdalshreppur 7613 Djúpavogshreppur 7617 Fljótsdalshérað 7620 Sveitarfélagið Hornafjörður 7708 Vestmannaeyjabær 8000 Sveitarfélagið Árborg 8200 Mýrdalshreppur 8508 Skaftárhreppur 8509 Ásahreppur 8610 Rangárþing eystra 8613 Rangárþing ytra 8614 Hrunamannahreppur 8710 Hveragerðisbær 8716 Sveitarfélagið Ölfus 8717 Grímsnes- og Grafningshreppur 8719 Skeiða- og Gnúpverjahreppur 8720 Bláskógabyggð 8721 Flóahreppur 8722

(11) Spodnja razpredelnica prikazuje pregled vseh občin, skupaj s šiframi občin (10), ki so vključene v karto regionalne pomoči.

3. Intenzivnost pomoči

(12) Za upravičena območja bo veljala splošna zgornja meja pomoči 15 % bruto ekvivalenta nepovratnih sredstev. To bo dopolnjeno s povečanjem 20 % za mala podjetja ali 10 % za srednje velika podjetja. Ta intenzivnost pomoči je v skladu s pragi, določenimi v odstavkih 154 in 155 Smernic o regionalni pomoči.

4. Čas trajanja in pregled

(13) V skladu z odstavkom 156 Smernic o regionalni pomoči bo priglašena karta v veljavi od 1. julija 2014 do 31. decembra 2020. Kot je določeno v odstavku 161 Smernic o regionalni pomoči, bo priglašena karta po potrebi deležna vmesnega pregleda junija 2016, da bi se opredelila morebitna območja, ki bi lahko postala upravičena do regionalne pomoči v skladu s členom 61(3)(a) Sporazuma EGP, in raven intenzivnosti pomoči, ki ustreza njihovemu BDP na prebivalca.

(14) Odločba prav tako ne omejuje pristojnosti Nadzornega organa, da v skladu s členom 1(1) dela I Protokola 3 k Sporazumu o nadzornem organu in sodišču po potrebi pregleda karto pred iztekom zgoraj navedenega obdobja.

5. Sklep – karta regionalne pomoči je v skladu s Smernicami o regionalni pomoči

(15) Na podlagi zgornje ocene Nadzorni organ meni, da je islandska karta regionalne pomoči za obdobje 2014–2020 v skladu z načeli, določenimi v Smernicah o regionalni pomoči, saj zajeto območje ne presega upravičenega deleža prebivalstva, kot je določen v odstavku 142 Smernic o regionalni pomoči –

SPREJEL NASLEDNJO ODLOČBO:

Člen 1

Islandska karta regionalne pomoči za obdobje 2014–2020 je v skladu z načeli, določenimi v Smernicah o regionalni pomoči. Karta v Prilogi k tej odločbi je sestavni del Smernic o regionalni pomoči.

Člen 2

Ta odločba je naslovljena na Republiko Islandijo.

Člen 3

Besedilo te odločbe v angleškem jeziku je edino verodostojno.

V Bruslju, 24. aprila 2014 Za Nadzorni organ Efte Oda Helen SLETNES Predsednica Frank BÜCHEL Član kolegija

(1) Sprejete z Odločbo št. 407/13/COL z dne 23. oktobra 2013.

(2) Smernice o regionalni pomoči, odstavek 157.

(3) Smernice o regionalni pomoči, odstavek 142. V skladu z odstavkom 140 Smernic o regionalni pomoči je število prebivalstva na območju, ki prejema pomoč, nižje od števila prebivalstva na območjih, ki ne prejemajo pomoči.

(4) Smernice o regionalni pomoči, odstavek 142.

(5) Smernice o regionalni pomoči, odstavki 142(a) in 143 do 144.

(6) Smernice o regionalni pomoči, odstavka 148 in 149.

(7) Smernice o regionalni pomoči, odstavek 149.

(8) Informacije, ki so jih predložili islandski organi, so na voljo na naslednji spletni strani: http://www.hagstofa.is/?PageID=2593&src=https://rannsokn.hagstofa.is/pxis/Dialog/varval.asp?ma=MAN02005%26ti=Mannfj%F6ldi+eftir+kyni%2C+aldri+og+sveitarf%E9l%F6gum+1998%2D2013+%2D+Sveitarf%E9lagaskipan+1%2E+jan%FAar+2014%26path=../Database/mannfjoldi/sveitarfelog/%26lang=3%26units=Fjöldi

(9) Smernice o regionalni pomoči, odstavek 142.

(10) Glej karto v Prilogi k tej odločbi.